**Amy Adams Strunk** (født 1955) er en amerikansk forretningskvinne som er best kjent for å være hovedeier av National Football Leagues Tennessee Titans. Hun er datteren til den avdøde tidligere eieren Bud Adams og eier halvparten av laget, mens andre familiemedlemmer deler på den resterende halvdelen. Laget driftes under selskapet **KSA Industries**, som også er eierselskap til mange av Bud Adams’ bedrifter, inkludert Adams Resources & Energy. Før Strunk tok over som styrende eier i 2015 tilhørte rollen søsteren Susie Adams Smith. Hennes ektemann Tommy Smith var lagets president og administrerende direktør.

Tidlig karriere
---------------

Strunk begynte først på Pine Manor College i ett år før hun gikk over til University of Texas at Austin, hvor hun tok en grad i historie. Hun ble født inn i en velstående familie bestående av entreprenører innen oljevikrsomhet og andre forretningsledere, som inkluderte K.S. «Boots» Adams og W.W. Keeler, og er også involvert i familiens andre forretningsvirksomheter, inkludert Bud Adams Ranches, Inc. og er president for Kenada Fox Hounds, en organisasjon for revejakt, og Little River Oil and Gas Company.

Tennessee Titans
----------------

Da faren døde arvet Strunk til å begynne med en tredjedel av Tennessee Titans. Søsteren Susie Adams Smith fikk også en tredjedel, og det resterende ble da delt likt mellom Susan Lewis, enken etter broren Kenneth S. Adams III (som døde i 1987), og hennes sønner Kenneth S. Adams IV og Barclay Adams. Etter to urolige år med Smith som styrende eier og ektemannen Tommy som styreleder, valgte familien å overføre ledertittelen til Strunk.

Innen få år hadde Strunk og Kenneth IV ansatt en langvarig forretningsparter, Steve Underwood, til å erstatte Tommy Smith som lagets president og administrerende direktør, og ansatt Jon Robinson som general manager istedenfor Ruston Webster. Strunk representerte laget under et ligamøte i 2015. I 2016 ble Strunk utvalgt til NFLs Hall of Fame Committee, og ble også medlem av styret for Pro Football Hall of Fame. Tildels etter å ha sett hvordan Strunk organiserte lanseringen av Titans’ uniformer i Nashville i 2018 valgte NFL å arrangere NFL Draft i 2019 i byen. Etter å ha sikret draftet for byen ble Adams i 2019 utnevnt 2019 Tennessean of the Year av Tennessee Sports Hall of Fame. Den 12. desember 2020 ble det annonsert at Susie Adams Smith skulle selge sin andel av Titans til familiebedriften KSA Industries. Dette gav Amy Adams Strunk en andel på 50 % av laget, mens nevøene Kenneth Adams IV og Barclay Adams og deres mor Susan Lewis fremdeles eide de resterende 50 %. Amy Adams Strunk beholdt lederrollen.

I motstening til faren var Strunk og nevøene aktivt involvert i å fremme Titans rundt Nashville, og har vært mer mottakelige for tilbakemeldinger fra tilhengere og lagets andre andelseiere.

Andre kvinnelige eiere i NFL inkluderer Sheila Ford Hamp (Detroit Lions), Virginia Halas McCaskey (Chicago Bears), Kim Pegula (Buffalo Bills), Carol Davis (Las Vegas Raiders), Denise DeBartolo York (San Francisco 49ers), Gayle Benson (New Orleans Saints), Janice McNair (Houston Texans), Jody Allen (Seattle Seahawks) og Dee Haslam (Cleveland Browns).

Privatliv
---------

Strunk er en hyppig hesterytter og revejeger. Hennes første ekteskap endte i skilsmisse i 1990, som var fulgt av en lengre periode med depresjon etter brorens selvmord. Hennes andre ektemann, Tim Strunk, døde i en bilulykke i 1997. Hennes nåværende ektemann Bill Hunt er en tidligere pilot. De har hus i Waller i Texas i\og Nashville i Tennessee. Hun har tre voksne barn fra to tidligere ekteskap, Tracy Thompson, Tommy Thompson og Blanche Strunk.

Referanser
----------

1. ↑  «2018 Proxy statement». *United States Securities and Exchange Commission* **(engelsk)**. 2018. Besøkt 28. mars 2024.
2. 1 2 3 4 5 6  Schoenfeld, Bruce (5. november 2018). «Amy Adams Strunk brought her father's team back to life». *ESPN.com* **(engelsk)**. Besøkt 28. mars 2024.
3. 1 2  Kuharsky, Paul (26. mars 2015). «So who is Amy Adams Strunk?» **(engelsk)**. ESPN. Besøkt 28. mars 2024.
4. ↑  «Titans to remain in control of Adams family after owner Amy Adams Strunk's sister sells share of team». *NFL.com* **(engelsk)**. 12. desember 2020. Besøkt 28. mars 2024.
5. ↑  Wyatt, Jim (25. mars 2015). «Goodell: Working to get Titans under 'proper ownership structure'». *The Tennessean* **(engelsk)**. Besøkt 28. mars 2024.
6. 1 2  «Amy Adams Strunk». *TennesseeTitans.com* **(engelsk)**. Besøkt 28. mars 2024.
7. ↑  Knoblauch, Austin (23. mai 2018). «Nashville, Tennessee Titans to host 2019 NFL Draft». *NFL.com* **(engelsk)**. Besøkt 28. mars 2024.
8. ↑  Wyatt, Jim (14. juni 2019). «Titans Owner Amy Adams Strunk to be Recognized as 2019 Tennessean of the Year at Tennessee Sports Hall of Fame Banquet on Saturday». *TennesseeTitans.com* **(engelsk)**. Besøkt 28. mars 2024.
9. ↑  «Titans to remain in control of Adams family after owner Amy Adams Strunk's sister sells share of team». *NFL.com* **(engelsk)**. 12. desember 2020. Besøkt 28. mars 2024.
10. ↑  McClain, John (29. mars 2019). «Texans owner Janice McNair: 'You play to win'». *Houston Chronicle* **(engelsk)**. Besøkt 28. mars 2024.
11. ↑  Lang, Anne (24. september 2009). «Kenada Fox Hounds Honors The Sport With Tradition And A Hearty Dose Of Texas Flair». *The Chronicle of the Horse* **(engelsk)**. Besøkt 28. mars 2024.

| * v
* d
* r
Hovedeiere av Tennessee Titans |
| --- |
| Tidligere **Houston Oilers** (1960–1996) og **Tennessee Oilers** (1997–1998) |
| 
* Bud Adams (1959–2013)
* Susan Lewis, Susie Adams Smith og Amy Adams Strunk (2013–2020)
* Amy Adams Strunk, Susan Lewis, Kenneth Adams IV og Barclay Adams (2020–nå)

 |


| * v
* d
* r
Lageiere i NFL |
| --- |
| 

|  |
| --- |
| **American Football Conference** |
| 

|  |  |  |  |
| --- | --- | --- | --- |
| East | North | South | West |
| 
* Terry og Kim Pegula (Bills)
* Stephen Ross (Dolphins)
* Robert Kraft (Patriots)
* Woody og Christopher Johnson (Jets)

 | 
* Steve Bisciotti (Ravens)
* Mike Brown (Bengals)
* Jimmy og Dee Haslam (Browns)
* Art Rooney II (Steelers)

 | 
* Janice McNair (Texans)
* Jim Irsay (Colts)
* Shahid Khan (Jaguars)
* Amy Adams Strunk (Titans)

 | 
* Rob Walton (Broncos)
* Clark Hunt (Chiefs)
* Dean Spanos (Chargers)
* Mark og Carol Davis (Raiders)

 |

 |

 |
| 

|  |
| --- |
| **National Football Conference** |
| 

|  |  |  |  |
| --- | --- | --- | --- |
| East | North | South | West |
| 
* Jerry Jones (Cowboys)
* John Mara og Steve Tisch (Giants)
* Jeffrey Lurie (Eagles)
* Josh Harris (Commanders)

 | 
* Virginia Halas McCaskey (Bears)
* Sheila Ford Hamp (Lions)
* Green Bay Packers, Inc. (Packers)
* Zygi Wilf (Vikings)

 | 
* Arthur Blank (Falcons)
* David Tepper (Panthers)
* Gayle Benson (Saints)
* Bryan Glazer (Buccaneers)

 | 
* Michael Bidwill (Cardinals)
* Stan Kroenke (Rams)
* John og Denise York (49ers)
* Jody Allen (Seahawks)

 |

 |

 |